text: গোপালগঞ্জে শুরু হচ্ছে হাউজহোল্ড ডাটাবেইজ শুমারি ...-587431 | কালের কণ্ঠ | kalerkantho
  গোপালগঞ্জে শুরু হচ্ছে হাউজহোল্ড ডাটাবেইজ শুমারি
  ৮ জানুয়ারি, ২০১৮ ১৯:৩১
  আগামী ১৪ জানুয়ারী থেকে গোপালগঞ্জে শুরু হচ্ছে ন্যাশনাল হাউজহোল্ড ডাটাবেইজ (এনএইচডি) শুমারি। এ শুমারি চলবে আগামী ২ ফেব্রুয়ারী পর্যন্ত। এ উপলক্ষে আজ সোমবার বিকেলে জেলা প্রশাসকের সম্মেলন কক্ষে এক সভা অনুষ্ঠিত হয়। গোপালগঞ্জ জেলা পরিসংখ্যান অফিসের আয়োজনে সভায় প্রধান অতিথি হিসেবে উপস্থিত ছিলেন, জেলা প্রশাসক ও গোপালগঞ্জ জেলা শুমারি কমিটির সভাপতি মোহাম্মদ মোখলেসুর রহমান সরকার।
  গোপালগঞ্জ পরিসংখ্যান দপ্তরের উপ-পরিচালক মোঃ রেজাউল করিমের চঞ্চালনায় অন্যান্যের মধ্যে বক্তব্য রাখেন, কৃষি সম্প্রসারণ অধিদপ্তরের উপ-পরিচালক সমীর কুমার গোস্বামী, সমাজসেবা অধিদপ্তরের উপ-পরিচালক সমীর কুমার মল্লিক, গোপালগঞ্জ বাজার কমিটির সাভাপতি দাউদ আলী শেখ প্রমুখ। সভায় গোপালগঞ্জ শুমারি কমিটির সদস্য, সাংবাদিকসহ বিভিন্ন সরকারি ও বেসরকারি দপ্তরের প্রধানগণ উপস্থিত ছিলেন।